Den Vest-Sjællandske Avis, 1828-07-01
Vore Efterretninger fra Constantinopel naae ikke længere end til den 31te Mai og ere ikke nye: De Tropper, som ere afmarscherede for at forstærke Armeen ved Donau, bleve mønstrede af Sultanen, selv, førend de begave sig til Adrianopel og Schum la, hvorved han opmuntrede dem til med Tapperhed at forsvare Fædrenelandet. Han lod uddeele Gaver, til Soldaterne, og Halil Pascha, som især besidder hans Yndest, erholdt 500 Punge og 30 rigt eqviperede Heste. Sultanen ledsagede Tropperne forbie Dand Pascha og tog Afsked med dem med de Ord: Holder Eder tappert; jeg skal snart følge efter Eder. Regieringen iagttager en dyb Taushed, om alt det som foregaaer i Asien, og lader Folkets og især de Stores Gemytter, som have deres Besiddelse i disse Egne, være i Uroe. Et Firmaner bleven oplæst i Moskeerne angaaende Fædrenelandets Forsvar, som lyder saaledes: "Det Ottomanniske Folk vil erindre sig, hvorledes den Græske Jnsurrection tildrog sig Regieringens Opmærksomhed. Nu er en nye Fiende kommen til denne revolutionaire Brand og søger at fordærve Riget med Jld og Sværd, at skiænde den hellige Religion, og at bortføre Eder og Eders Fruentimmer i Slaveriet. Bevabner Eder, J tappre Musselmænd, imod de vantroe Russer, Gaaer hver Dag frem, begiver Eder til de hellige Steder og forretter de foreskrevne Bønner, for at vi ved Propheteens Naade kunne erholde Seier. - 25 Hoveder af Russer, som ere faldne ved Brala, ere opplantede foran Seraillet. Porten har faaet Underretning om, at en anseelig Escadre af de Enropæiske Magters Skibe er ankommen ved Øen Milo og at nogle Franske og Engelske Krigskibe krydse foran Alexandria og hindre Krigskibene der fra at udløbe, og blokere Havnen. Siden den Tid er Porten bleven mere tilgiængelig for venskabelige Forslag, og den skal være mere opmærksom paa de Europæiske Flaaders Bevægelser end paa Begivenhederne ved Donau, men Folket har den modsatte Tænkemaade. Sultanen synes meest at frygte for sine egne Troppers Utilfredshed, hvis Misfornøielse giver sig tilkiende paa flere Punkter. Saaledes i Leieren ved Troia, hvor det lykkede Paschaen over Dardanellerne Hafts Ali at formaae Soldaterne til at være roelige; ogsaa Salonich var Gouverneuren Sahli Pascha heldig nok til at dæmpe en Rebellion, der var udbrudt blandt Tropperne. Fyrste Milotsch i Servien har ved en Proclamation formanet Jndvaanerne til at forholde sig roelige, ikke at tage Deel i Krigsbegivenhederne at bevise Porten Troeskab. – Fra Smyrna berettes, at Admiral Rigny er ankommen dertil, at Admiralerne Codrington og Heyden krydse foran Navarino, ogsaa fortælles den besynderlige Omstændighed, at mange Matroser paa Nederlandske, Franske og selv paa Amerikanske Skibe skulle have antaget den Mahomedanske Religion og at alle Bestræbelser for at afholde dem derfra have været frugtesløse. - Greven af Capodistria har nu organiseret Grækenlands Jnddeeling, saavidt som det ikke er besat af Fienden, ligesom Landet bliver denne frataget skal dette ogsaa erholde en nye Jnddeling. Saaledes bestaaer nu Pelopones af følgen 7 Departementer: Argolis, Achaja, Over=Messe nien, Nedermessenien, Laconien, Arcadien og He lis. Øerne skulle fordeeles i 6 Departementer.